Íþróttabandalag Akureyrar boðar til verðlaunahátíðar í Menningarhúsinu Hofi miðvikudaginn 22. janúar kl. 17.00 þar sem lýst verður kjöri íþróttamanns Akureyrar 2013 . Jafnframt fá þeir íþróttamenn sem aðildarfélög ÍBA hafa tilnefnt sem sinn íþróttamann ársins 2013 afhentar viðurkenningar . Við sömu athöfn verða afhentar heiðursviðurkenningar Íþróttaráðs Akureyrarbæjar . Þá verða afhentar viðurkenningar og styrkir til þeirra íþróttafélaga sem áttu landsliðsmenn og Íslandsmeistara á árinu 2013 . Þessar viðurkenningar hafa hingað til verið afhentar íþróttafólkinu sjálfu í sérstöku hófi á milli jóla og nýárs , en fyrirkomulagið er nú breytt . Íþróttabandalag Akureyrar og íþróttaráð Akureyrarbæjar bjóða bæjarbúum að vera viðstaddir athöfnina og heiðra þannig afreksíþróttafólk bæjarins . Kl. 16.30 Húsið opnað , tónlistarflutningur fram að skipulagðri dagskrá 1 . Þröstur Guðjónsson , formaður ÍBA , setur hátíðina 2 . Tryggvi Þór Gunnarsson , bæjarfulltrúi og formaður Íþróttaráðs Akureyrarbæjar , ávarpar samkomuna 3 . Kynning á íþróttamönnum aðildarfélaga ÍBA